b'\n_START_ARTICLE_\nSummit (supertietokone)\n_START_SECTION_\nTekniset tiedot\n_START_PARAGRAPH_\nTietokone k\xc3\xa4ytt\xc3\xa4\xc3\xa4 IBM Power9 -suorittimia sek\xc3\xa4 Nvidia Tesla V100 -grafiikkasuorittimia. Tietokoneessa on yhteens\xc3\xa4 9\xc2\xa0216 suoritinta, jotka ovat kahden suorittimen solmuissa, sek\xc3\xa4 27\xc2\xa0648 grafiikkasuoritinta. Suorittimissa on 22 ydint\xc3\xa4 ja suoritinparin yhteydess\xc3\xa4 on kuusi grafiikkasuoritinta. Tietokoneessa on 4\xc2\xa0608 solmua, joissa jokaisessa on 1,6 teratavua muistia. Tietokone on kytketty 250 petatavun tallennusj\xc3\xa4rjestelm\xc3\xa4\xc3\xa4n. Suurin virrank\xc3\xa4ytt\xc3\xb6tarve on 15 megawattia. _NEWLINE_Tietokone k\xc3\xa4ytt\xc3\xa4\xc3\xa4 Mellanoxin Infiniband-verkkoa._NEWLINE_Tietokoneessa k\xc3\xa4ytet\xc3\xa4\xc3\xa4n Red Hat Enterprise Linux -k\xc3\xa4ytt\xc3\xb6j\xc3\xa4rjestelm\xc3\xa4\xc3\xa4.'